Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 683/12/4403	Nitra, 16.4.2013
EEČ : 2-32-181-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec maloletého XXXXX, nar. XXXXX, bytom u matky XXXXX v Čaradiciach, hoci má k tomuto vyživovaciu povinnosť priamo zo Zákona o rodine a rozsudkom Okresného súdu v Nitre č. k. : 24P/298/2011 - 10 zo dňa 04.11.2011, právoplatným dňa 28.11.2011, bol zaviazaný prispievať na jeho výživu sumou  vo výške 60,- Eur mesačne počnúc od 01.09.2011, ktorú je povinný platiť vždy do 15-teho dňa v mesiaci vopred do rúk matky, od 01.06.2012 si túto povinnosť neplnil a tak ku dňu 19.03.2013 dlhoval na výživnom sumu vo výške 720,- Eur (vrátane zaostalého výživného za obdobie od 01.09.2011 do 31.10.2011 vo výške 120,- Eur),

lebo zanikla trestnosť činu.

Odôvodnenie:

Poverený príslušník Obvodného oddelenia PZ XXXXX uznesením sp. zn. ORP-2137/ZM-NR-2012 zo dňa 29.11.2012 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 15.02.2013 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX neprispieval na výživu maloletého XXXXX od 01.06.2012 a ku dňu 19.03.2013 dlhoval do rúk jeho matky sumu vo výške 720,- Eur vrátane zaostalého výživného za obdobie od 01.09.2011 do 31.10.2011 vo výške 120,- Eur. 
Z výpovede svedkyne - poškodenej XXXXX zo dňa 25.03.2013 č.l. 20-21 vyplýva, že obvinený XXXXX jej dňa 22.03.2013 prostredníctvom poštovej poukážky uhradil sumu vo výške 720,- Eur a tým má vyživovaciu povinnosť za obdobie od 01.06.2012 do 25.03.2013 v celom rozsahu splnenú. 
Na č.l. 32 sa nachádza fotokópia poštového poukazu podacie číslo 29538 podaného na pošte XXXXX 10 dňa 19.03.2013, ktorým XXXXX poukázal sumu 720,- Eur XXXXX.  
Vzhľadom na to, že z výpovede svedkyne XXXXX nevyplýva, že by trestný čin mal trvalo nepriaznivé následky a obvinený XXXXX vyživovaciu povinnosť za obdobie od 01.06.2012 do 31.03.2013 (vrátane zaostalého výživného za obdobie od 01.09.2011 do 31.10.2011) dodatočne splnil v plnej výške, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka